open-index/open-wikipedia-markdown huggingface dataset:
Wacław Kobyliński

**Wacław Kobyliński** (født 3. oktober 1896, død 1987 i USA) var en polsk offiser, mottaker av det norske Krigskorset for sin innsats under slaget om Narvik i 1940.

## Militær bakgrunn
I 1923 og 1924 tjenestegjorde han i 34. infanteriregiment som løytnant med ansiennitet fra 1. juni 1919. I 1928 tjenestegjorde han som løytnant i det 14. infanteriregiment, utdannet ved Wielkopolska infanteridivisjon.

I 1932 tjenestegjorde han som kaptein i det 6. infanteriregiment. I 1938-1939 var han i sammensetningen av redaksjonsrådet for gjennomgang av panserstyrkene.

## Andre verdenskrig

Under invasjonen av Polen i september 1939 tjenestegjorde han i Selvstendig operasjonsgruppe Narew (Samodzielna Grupa Operacyjna Narew, SGO Narew) som stabssjef for divisjon I.

I 1940 tjenestegjorde han som major i Den selvstendige Podhalebrigaden som sjef for første bataljon, brigaden ble i mai 1940 sendt til Narvik og satt inn på de alliertes side mot de tyske styrkene i området. Den 28. mai 1940 hadde bataljonen under hans kommando oppgaven med å besette åsen Skavtuva (650 m) og Hestefjellet (773 m), og deretter erobre bygda Beisfjord. Etter foregående angrep fra den franske Fremmedlegionen og norsk infanteri ble stoppet av de tyske stillingene ble 1. bataljon fra Den selvstendige Podhalebrigaden satt inn.

Angrepene varte hele dagen, ble avbrutt av et angrep fra tyske bombefly, men om kvelden måtte de tyske enhetene trekke seg tilbake, og målene ble oppnådd. Dette truet de tyske kommunikasjonslinjene og var en av de viktigste elementene i kampen. Wladyslaw Kobylinski viste tapperhet under kampene og han ble tildelt det norske Krigskorset.

I 1944 gikk han inn i spesialstyrkene Cichociemni. Wacław Kobyliński ble sendt til Polen i operasjon Odwet (hevn) og sluppet ned i fallskjerm i natten mellom 16. og 17. oktober 1944 i flyoperasjonen, «Wacek 1» ledet av kaptein Roman Chmiela.

## Etter krigen
Kobyliński ble etter krigen flere ganger arrestert av NKVD og polsk politi. Han flyktet fra Polen og døde i USA i 1987.

## Referanser


## Eksterne lenker
* Foto i samlingene til Imperial War Museums
Zhang Qingwei

**Zhang Qingwei** (; født 1961 i Jilin i provinsen Jilin i Folkerepublikken Kina) er en kinesisk kommunistisk politiker.

Zhang har vært en av de ledende vitenskapsfolk innen det kinesiske romfartsprogram, og også innen landets flyindustri. Han var fra 2008 til 2009 leder for Statsrådets Kommisjon for vitenskap, teknologi og nasjonal forsvarsindustri.

I 2011 etterfulgte han Chen Quanguo som guvernør og stedfortredende partisekretær for provinsen Hebei.

## Referanser


## Eksterne lenker
*
Moelv ungdomsskole

**Moelv ungdomsskole** er en ungdomsskole som ligger i Moelv i Ringsaker kommune i Innlandet. Skolen ble tatt i bruk i 1974 og har rundt 300 elever og 35 ansatte. Skolen ligger ca. 500 meter fra sentrum, i nærheten av Mjøsa og Moskogen. Moelv idrettspark med Moelvhallen og Limtrehallen ligger også i gangavstand fra skolen, og med 20–30 minutters kjøring til Hamar, Gjøvik og Lillehammer.

## Referanser
George Gillett

**George Nield Gillett Jr.** er en amerikansk forretningsmann. Han er opprinnelig fra Wisconsin. Fra 2007 til 2010 var han, sammen med Tom Hicks, hovedeier av den engelske fotballklubben Liverpool FC.

## Referanser
Allan Octavian Hume

**Allan Octavian Hume** (født 6. juni 1829 i St Mary Cray i Kent i London, død 31. juli 1912 i London) var en embetsmann, politisk reformator, amatørornitolog, hortikulturist,  lege, og en av grunnleggerne av den Indiske nasjonalkongressen, et politisk parti som seinere skulle lede den Indiske selvstyrekamp. Han var en bemerkelsesverdig ornitolog, Hume er blitt kalt «faren til Indisk ornitologi» og, av dem som fant ham dogmatisk, «paven av Indisk ornitologi». Han var sønn av  parlamentsmedlemmet Joseph Hume.

Hume reiste til India i 1849 og ble ansatt som britisk embetsmann i Etawah i det nåværende Uttar Pradesh. Han gifte seg med Mary Ann Grindall 1853, og ble tildelt Order of the Bath i 1860 for sin innsats under Sepoy-opprøret. Hume ble utnevnt i 1867 til sjef for tollvesenet i Nordvestprovinsene og 1870 til jordbruksminister i Indias regjering. Etter at i 1879 å ha vendt tilbake til provinsregjeringen i Allahabad ble Nasjonalkongressen grunnlagt under Humes ledelse i 1885.

## Referanser


## Eksterne lenker
* 
;Verk
* List of the birds of India (1879)
* The Nests and Eggs of Indian Birds Bind 1 Bind 2 Bind 3
* Game birds of India, Burmah and Ceylon Volume 1 Volume 2 Volume 3
* Hints on Esoteric Theosophy

;Stray Feathers
* Scanned volumes 1 2 3 4 5 6 7 8 9 10 11 Index 1-11
;Biografiske kilder
* Biographies of ornithologists
* Hume-Blavatsky correspondence
* South London Botanical Institute
* The Victorian Web
Knut Petersen

**Knut Petersen** (1888–1964) var en norsk buktaler. Han reiste rundt i Norge i 1920- og 1930-årene for å underholde, til latter og moro for både barn og voksne, og regnes for å være en av Norges aller første buktalere. Flere buktalere har i ettertid latt seg inspirere av Petersens mange show. Petersen på sin side lot seg hovedsakelig inspirere av britiske buktalere som Fred Russell og Max Terhune, som han så opptre på sine reiser til Storbritannia. 

Hans mest kjente figur er en dukke som han kalte Postmann Jonas, som stadig klaget over alle de avsidesliggende stedene han måtte levere post til, hovedsakelig til fots. Han ynket seg over at mottagerne sjelden hadde bruk for posten de mottok, og lekte ofte med tanken på å kaste posten i elven, men dette var en tanke han bestandig slo fra seg, samvittighetsfull som han var. Postmann Jonas' standarduttrykk var: «Akk, ja, men posten må jo frem». Petersen la opp som buktaler på slutten av 1930-årene, etter å ha følt at han ikke hadde noe mer å bidra med innenfor buktalerkunsten.
Tom Werner

**Thomas Charles «Tom» Werner** (født 12. april 1950) er en amerikansk TV-produsent og forretningsmann som gjennom sin investering i Fenway Sports Group (opprinnelig New England Sports Ventures) er styreformann for Boston Red Sox og fotballklubben Liverpool.

## Eksterne lenker
* 
* Biografi på Yahoo! Movies
Flamen

***Flamen*** (flertall: ***Flamines***) var en stilling innen romerske presteembetene i den gamle romerske republikk, som var tilknyttet romersk religion for en bestemt gud. Av de i alt 15 *flamines* var den viktigste *flamen Dialis*, *Martialis* og *Quirinalis*, som var ansvarlige for henholdsvis Jupiter, Mars og Quirinuskulten. Disse embetene ble kalt *flamen maiores*, og kunne utelukkende bestyres av menn, som var medlemmer av de fineste patrisierfamiliene, og han ble utpekt av *[[Pontifex maximus]].* Utover deres navn vet vi i dag lite om de øvrige tolv flamines.

Generelt var de guddommene som *flamines* var ansvarlige for, svært gamle og hadde blitt dyrket i Roma siden forhistorisk tid. Flere av dem hadde dessuten mistet mye av sin opprinnelige betydning, siden det var viktig for romerne å holde tradisjonene ved like selv om den opprinnelige funksjonen hadde opphørt for lenge siden. 

En flamen ble valgt for livstid, men måtte nedlegge embetet hvis han var skyld i alvorlige rituelle feilgrep. De femten flamines var alle medlem av Pontifikalkollegiet, som administrerte statskulten, og hvis en av flamenembede var ledig, kunne en av de øvrige pontifexene ivareta embetets forpliktelser i en periode, men kun *Pontifex Maximus* kunne vikariere for *flamen Dialis*.

Alle *flamines* skulle bære en spesiell klesdrakt som de alltid skulle ha på seg offentlig. Den bestod av en konisk hatt (*apex*) lagd av huder fra ofra dyr. I denne hatten var det festet en olivengren og en ull-bit, eller en ullkappe (*laena*) festet med en bronsefibula så vel som en laurbærkrans. I tillegg til dette var *flamen* underlagt en mengde andre tabuer. Det var blant annet et forbud mot å besitte andre romerske offentlige embeter. Dette betydde at en politisk karriere var umulig. Det skal legges til at disse reglene ikke alltid ble fulgt.

## Oversikt over flamines
Flamines maiores:
****Flamen Dialis*** ansvarlig for Jupiterkulten, og deltok i alle ritualer i forbindelse med statskulten og ivaretok den tradisjonelle bryllupseremonien.
****Flamen Martialis*** ansvarlig for Marskulten
****Flamen Quirinalis*** ansvarlig for Quirinuskulten.
Øvrige flamines (minores), som i motsetning til maiores kunne besittes av plebeiere (den guden de ivaretok er nevnt i parentes):
* *Flamen Carmentalis* (Carmenta)
* *Flamen Cerialis* (Ceres)
* *Flamen Falacer* (Falacer)
* *Flamen Floralis* (Flora)
* *Flamen Furrialis* (Furrina)
* *Flamen Palatualis* (Palatua)
* *Flamen Pomonalis* (Pomona)
* *Flamen Portunalis* (Portunes)
* *Flamen Volcanalis* (Vulkan)
* *Flamen Volturnalis* (Volturnus)

Ytterligere to *flamines minores* fungerte I den republikanske perioden, men hvilke kultforpliktelser de ivaretok er ukjent i dag.

## Se også
*Romersk religion
Jimbaran

**Jimbaran** er en fiskerlandsby og et turistmål i Badung på Bali i Indonesia. Det befinner seg sør for Ngurah Rai internasjonale flyplass. Stedet har en rekke luksushoteller.

## Eksterne lenker
* 
*
Epulones

**Epulones** var et av de fire store religiøse kollegiene av det antikke Roma. De to viktigste av de religiøse kollegiene var Pontifikalkollegiet og Augurkollegiet, som hver hadde sine viktige oppgaver i Den romerske republikk. Etter dem i rang kom *[[quindecimviri sacris faciundis]]* og epulones. *Epolones* var de som hadde ansvaret for å arrangere festivaler og andre leker *([[ludi]])*. 

Forpliktelsene til Epulones hadde opprinnelig vært en del av Pontifikalkollegiets oppgave. Opprinnelig var det kun tre *eupulones*, men etter hvert ble antallet økt til syv. Senere utvidet Julius Cæsar det midlertidig til ti, men etter hans død ble det redusert til syv stillinger igjen.  Kollegiet ble grunnlagt i 196 f. Kr.

## Se også
*Romersk religion
Augur

**Augur** var en prest og embetsmann i antikken, særlig i etruskernes områder og i Romerriket. For Cicero var utnevnelsen til augur høydepunktet i hans karriere.

**Augurkollegiet** var ett av de to viktigste romerske presteskapene (det andre var Pontifikalkollegiet). De to kollegiene etter dem i rang, var *[[quindecimviri sacris faciundis]]* og epulones. Augurenes hovedoppgave var å fortolke fuglenes flukt - det vil si om de fløy i grupper eller alene, i hvilken retning, og hvilke lyder de lagde. Dette ble kalt å ta *[[auspicier]]*. Ut fra fuglenes flukt tok auguren sine avgjørelser som kunne dreie seg som krigføring, handel og religion. Auspiciene var en sentral del av det romerske samfunn både offentlig og på det private plan.

I likhet med etruskerne la romerne vekt på naturfenomener, *prodigia* som kometer og lynnedslag. Spesielt i krigstid søkte de å lese varsler fra offerdyrs innvoller. Å tolke jærtegn og varsler var en innarbeidet skikk som også ligger bak stoikernes argument, at om gudene finnes, bryr de seg med menneskene, og bryr de seg med menneskene, må de på en eller annen måte formidle sine ønsker. Mens solguden Apollon var den som åpenbarte fremtiden for grekerne i sine orakler, var det Jupiter som viste romerne fremtiden, og brukte fugler som sine budbringere.

## Referanser


## Se også
*Romersk religion
Friedrich Karl Arnold Schwassmann

**Friedrich Karl Arnold Schwassmann** (født 25. mars 1870, død 19. januar 1964) var en tysk astronom.

Etter studier i Leipzig og Berlin tok Schwassmann en doktorgrad i 1891 i Göttingen. I 1897 begynte han å arbeide ved det nye Königstuhl oberservatoriet i Heidelberg og ble der til han gikk av som pensjonist i 1934.

Schwassmann oppdaget sammen med Arno Arthur Wachmann de periodiske kometene 29P/Schwassmann-Wachmann, 31P/Schwassmann-Wachmann og 73P/Schwassmann-Wachmann, og med Arno Arthur Wachmann og Leslie Peltier den ikke-periodiske kometen C/1930 D1 (Peltier-Schwassmann-Wachmann).

Astroiden 989 Schwassmannia er oppkalt etter ham.
} || 11. september 1898
|-
| 436 Patricia || 13. september 1898
|-
| 442 Eichsfeldia || 15. februar 1899
|-
| 443 Photographica || 17. februar 1899
|-
| 446 Aeternitas || 27. oktober 1899
|-
| 447 Valentine || 27. oktober 1899
|-
| 448 Natalie || 27. oktober 1899
|-
| 449 Hamburga || 31. oktober 1899
|-
| 450 Brigitta || 10. oktober 1899
|-
| 454 Mathesis || 28. mars 1900 
|-
| 455 Bruchsalia || 22. mai 1900
|-
| 456 Abnoba || 4. juni 1900
|-
| 457 Alleghenia || 15. september 1900
|-
| 458 Hercynia || 21. september 1900
|-
| 905 Universitas || 30. oktober 1918 
|-
| 906 Repsolda || 30. oktober 1918 
|-
| 912 Maritima || 27. april 1919 
|-
| 947 Monterosa || 8. februar 1921 
|-
| 989 Schwassmannia || 18. november 1922 
|-
| 1192 Prisma || 17. mars 1931 
|-
| 1303 Luthera || 16. mars 1928 
|-
| 1310 Villigera || 28. februar 1932
|-
| colspan="2" style="font-size: smaller;" |
#  sammen med Max Wolf
|}
## Referanser
Moss Seilforening

**Moss Seilforening** (stiftet 4. juli 1960) er en seilforening fra Moss i Østfold, som er medlem av Norges Seilforbund gjennom Østfold Seilkrets og av Norges Idrettsforbund gjennom Østfold Idrettskrets.

Seilforeningen har klubbhus og båthavn på Søly på Jeløya. Medlemmer kan ha båtplass i havna, men det er også gjestebrygge.

## Arrangementer
Klubben arrangerte Stor-NM i seiling 2012., og arrangerte Junior-EM i Laser 4.7 i juli 2014.

## Kjente medlemmer
* Ole Petter Pollen – Verdensmester 1985, OL-sølv 1988 og OL-deltaker i 1992.
* Beate Kristiansen – Sølv i 1994 og bronse i 2001 i VM og OL-deltaker 2004.
* Torbjørn Pollen – Tidligere president i Norges Seilforbund (1990–1994).
	
## Referanser




## Eksterne lenker
*
Noe Ganske Annet

**Noe Ganske Annet**, forkorta **NGA**, er et blanda sangkor, stifta i 1986, for studenter ved Norges miljø- og biovitenskapelige universitet i Ås.

## Virksomhet
Korets formålsparagraf slår fast at «... *sangkoret Noe Ganske Annet har som det sanne og høyeste mål å spre sangerglede til den som tilfeldigvis skulle være tilstede. Om mulig enda høyere er målet om sosialt samvær for korets stolte sangerhorde*...». Foreninga tar oppdrag i Ås- og Oslo-området og er ellers med på arrangementer både på universitetet og internt. Av årlige arrangementer inkluderes en julekonsert, en NGA-dag og to korhelger på vekslende universiteter i landet. Annethvert år har koret også en stor kabaret på nyåret. Opptak av nye medlemmer foregår hver høst og vinter. Medlemmene i koret er fordelt på stemmene bass, tenor, alt og sopran. Koret har øvinger på tirsdager. Grisefesten er foreningens øverste organ og styret er korets utøvende organ. Styret består av en leder, en dirigent og ytterligere tre styremedlemmer. Sangkoret er medlem av Norges korforbund.

## Antrekk
Da Noe Ganske Annet ble stifta i 1986 besto antrekket av hvite laboratoriumsfrakker. Noen få år senere ble disse farga røde. Allerede på 90-tallet var frakkene erstattet med grønne og blå vester og en svart såkalt «sopp» på hodet. Soppen har med tiden blitt borte, men den grønne og blå vesten er fortsatt det alminnelige antrekket for koret. Vesten blir brukt over en hvit skjorte sammen med svarte bukser. Som gallaantrekk ved høytidelige anledninger kler sangkoret seg som mafia. Mennene går da med svarte vester, hvite skjorter, svarte bukser, svarte sko, sløyfe eller slips og mafiahatt. Kvinnene gikk tidligere i røde kjoler, men bruker i dag svarte, lange kjoler med et gallabånd over venstre skulder. Sopraner har grønt bånd og alter har blått bånd.  

## Eksterne lenker
* Noe Ganske Annet
* Noe Ganske Annet
* You Tube
Åsmund Lindal

**Åsmund Lindal** (født 3. april 1953) er en norsk fotograf, grafisk designer og kommunikator, bosatt i Drøbak.

Han er oppvokst på Nøtterøy, var ferdig med gymnaset i 1972 og studerte deretter sosiologi ved Universitetet i Oslo.

I årene 1973-1974 arbeidet han som redaksjonssekretær i bladet *[[Miljø-magasinet]]*. Siste halvdel av 1970-tallet arbeidet han med informasjon og reklame i Pax forlag.

Tidlig på 1980-tallet var han sivilarbeider, og samtidig engasjert i arbeidet med fotodokumentasjon fra boligslummen på Oslo østkant. Dette arbeidet resulterte i 1982 i fotoboka *Oslobilder*.

Lindal var på 1980-tallet sentral i informasjonsarbeidet i forbindelse med aksjonene mot utbyggingen av Alta-vassdraget, da samarbeidet mellom aksjonistene og Miljø-magasinet resulterte i boka *Alta-bilder*. Denne var redigert av Lindal sammen sammen med Jan Borring, Britt Hveem og fotograf Helge Sunde.

Fram til 1984 arbeidet Lindal med lay-out i ukeavisen Ny Tid, før han startet egen virksomhet innen grafisk design. Han flyttet til Ås i 1987. Derfra leverte bedriften produkter til forlag, bokhandel, humanitære organisasjoner, offentlige etater og departementer. Lindals firma skiftet i 2007 navn til Ilios kommunikasjon, da han flyttet fra Ås til Drøbak.

Lindal er tilsluttet bildebyrået Samfoto. Han er også medlem av organisasjonen GRAFILL og Forbundet Frie Fotografer.

## Bibliografi
* *Oslobilder*, Universitetsforlaget 1982. ISBN 82-00-05561-2

## Eksterne lenker
* Presentasjon av Lindal på Ilios kommunikasjons nettsted
* Ilios kommunikasjons nettsider
Elbella

***Elbella*** er en slekt av sommerfugler som hører til familien smygere (Hesperiidae).

## Utseende
Nokså store (vingespenn ca. 60 millimeter) og kraftige smygere. Vingenes grunnfarge er svart med et blågrønt metallisk skinn, vingene og kroppen gjerne med utbredete, lyse (lyst blågrønne) tegninger. Bakkroppsspissen er ofte rød.
Både larven og puppen er sterkt hårete, larven gjerne svart med gule eller røde tverrbånd.

## Levevis
Larvene lever på ulike lianer, busker og trær, mest i familien Malpighiaceae, men også i kattostfamilien og neslefamilien.

## Utbredelse
Artene er utbredt over hele Mellom- og Sør-Amerika, fra Mexico i nord til Argentina i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Elbella* Evans, 1951 
***************** *[[Elbella adonis]]* (Bell, 1931)
***************** *[[Elbella azeta]]* (Hewitson, 1866)
***************** *[[Elbella bicuspis]]* de Jong, 1983
***************** *[[Elbella blanda]]* Evans, 1951 
***************** *[[Elbella dulcinea]]* (Plötz, 1879)
***************** *[[Elbella etna]]* Evans, 1951 
***************** *[[Elbella hegesippe]]* (Mabille & Boullet, 1908)
***************** *[[Elbella intersecta]]* (Herrich-Schäffer, 1869)
***************** *[[Elbella iphinous]]* (Latreille, 1824)
***************** *[[Elbella lamprus]]* (Hopffer, 1874)
***************** *[[Elbella lustra]]* Evans, 1951 
***************** *[[Elbella luteizona]]* (Mabille, 1877)
***************** *[[Elbella madeira]]* Mielke, 1995
***************** *[[Elbella mariae]]* (Bell, 1931)
***************** *[[Elbella merops]]* (Bell, 1934)
***************** *[[Elbella miodesmiata]]* (Röber, 1925)
***************** *[[Elbella patrobas]]* (Hewitson, 1857)
***************** *[[Elbella patroclus]]* (Plötz, 1879)
***************** *[[Elbella rondonia]]* Mielke, 1995
***************** *[[Elbella scylla]]* (Ménétriés, 1855)
***************** *[[Elbella theseus]]* (Bell, 1934)
***************** *[[Elbella viriditas]]* (Skinner, 1920)

## Kilder
* Brower, A.V.Z. og Warren, A. (2007) *Elbella* på *Tree of life* http://tolweb.org/Elbella/
* Markku Savela's Lepidoptera and some other life forms: Sjekkliste over artene. Hentet 3.6. 2012.

## Eksterne lenker
* 
* Butterflies of America - *Elbella* spp. http://www.butterfliesofamerica.com/t/Elbella_a.htm
Quindecimviri sacris faciundis

**Quindecimviri sacris faciundis** (også kjent som **Sacriskollegiet**) var et av de fire store religiøse kollegiene i Romerriket. Det hadde femten (quindecim) medlemmer. De to viktigste av de religiøse kollegiene var Pontifikalkollegiet og Augurkollegiet, som hver hadde sine viktige oppgaver i Den romerske republikk. Etter dem i rang kom quindecimviri sacris faciundis og epulones. Quindecimviri sacris faciundis hadde ansvar for de fremmede gudene som ble introdusert til Rom. Det som de  var utvilsomt mest kjent for var at det var dem som voktet de De sibyllinske bøkene. Disse bøkene ble brukt til å søke etter råd på politiske og religiøse problemer som kunne videreformidles til senatet.
Slaget ved Iquique

**Sjøslaget ved [[Iquique]]** var et sjøslag 21. mai 1879 mellom chilenske og peruanske marinefartøyer under salpeterkrigen. Peruanske krigsskip gikk til angrep for å oppheve den chilenske blokaden av havnebyen Iquique, som på det tidspunktet tilhørte Peru. Den chilenske offiseren Arturo Pratt blir husket fra slaget som endte med peruansk seier.

I dag feires 21. mai som en nasjonal fridag hvert år i Chile for å minnes den nasjonale helten Arturo Prat Chacón og den chilenske operasjonen. En fullskalakopi av den chilenske dampfregatten «Esmeralda» som ble senket i slaget ligger i havnen i Iquique.

## Referanser


## Eksterne lenker
*
Tofte (båt)

**Tofte** er betegnelsen på setet i en tradisjonell robåt, som oftest en planke, løs eller fast, på tvers av båten. De fleste tofter ligger med 70–90 cm innbyrdes avstand, og plassen mellom dem kalles da et rorom.
Døds

**Døds** er en ekstremsport som er en avart av stuping. Det skilles mellom klassisk døds og fristil døds. Et klassisk døds er hvor utøverne går ut i et horisontalt svev med armer og bein utstrakt i en x- formasjon til de treffer vannet, og *fristil*, hvor utøverne gjør forskjellige triks i svevet. Idretten er ikke registrert som en disiplin i Norges svømmeforbund. *Det internasjonale dødseforbundet* ble stiftet 7. mai 2011.

## Historie
Sporten ble «funnet opp» sommeren 1972 i Frognerbadet av Erling Bruno Hovden, som senere ble gitarist i Raga Rockers.

«VM i Døds» har vært arrangert som en uformell konkurranse i Frognerbadet siden 2008. De siste årene har arrangementet vært utsolgt med 3000 betalende tilskuere. I 2020 og 2021 ble VM arrangert på Filipstadkaia. I 2025 ble verdensmesterskapet for første gang holdt utenfor Norge, på Tobago.

## Verdensmestere menn
*2008 Christian Kjellman
*2009 Fredrik Amundsen
*2010 Vladimir Jevtic
*2011 Thord Samuelsen
*2012 Henning Marthinsen
*2013 Filip Julius Devor
*2014 Filip Julius Devor
*2015 Filip Julius Devor
*2016 Truls Torp
*2017 Truls Torp
*2018 Emil Lybekk
*2019 Kim André Knutsen
*2020 Emil Lybekk
*2021 Kim-André Knutsen
*2022 Leo Landrø
*2023 Truls Torp
*2024 Pacome Pegaz
*2025 Jørgen Tjølsen Borgly

## Verdensmestere kvinner
* 2014 Hedda Berntsen 
* 2018 Miriam Hamberg
* 2019 Miriam Hamberg
* 2020 Ingrid Eriksen Bru
* 2021 Asbjørg Nesje
* 2022 Asbjørg Nesje
* 2023 Asbjørg Nesje
* 2024 Lina Galaasen Lund
* 2025 Asbjørg Nesje

## Referanser


## Eksterne lenker
*
Liverpool FC (kvinner)

**Liverpool Football Club Women** er et engelsk kvinnelag i fotball. De hører til i havnebyen Liverpool og er tilknyttet Liverpool FC. De spiller i FA Women's Super League i sesongen 2022/23, det høyeste nivået for kvinnefotball i England.

## Historie
Klubben ble grunnlagt i 1989 som **Newton LFC**. To år senere ble navnet endret til **Knowsley United WFC**, da de var en av klubbene som grunnla National Premier Division, organisert av Women's Football Association. Knowsley United kom til finalen i Premier League Cup i 1993, men ble slått av Arsenal på Wembley. I 1994 nådde klubben finalen i FA Women's Cup, men tapte 1&ndash;0 for Doncaster Belles på Glanford Park. Sommeren samme år ble klubben tilknyttet Liverpool FC, og fikk navnet **Liverpool Ladies FC**.

De spilte i National Premier League gjennom mesteparten av 1990-tallet, men på grunn av mangel på støtte og investeringer rykket de ned til Northern Division i 2000. I 2004 vant de Northern Division og rykket opp, men rykket ned igjen etter bare en sesong, etter å ha vunnet bare to kamper.

Som med herrelaget er Everton LFC deres hovedrivaler, men grunnet lagets nylige tilværelse på andre nivå har det ikke disse lokalderbyene vært spilt særlig ofte. Merseyside-derbyet ble dog gjenopplivet til sesongen 2007–08, etter at Liverpool igjen rykket opp fra Northern Division.

De overlevde sin første sesong tilbake i FA Women's Premier League National Division, men avsluttet tredje sist og manageren David Bradley fikk sparken etter sesongen. Klubben rykket ned til Northern Division igjen i 2009–10, men rykket opp på første forsøk, etter å ha tapt bare en kamp hele sesongen. Liverpool vant også FA Fair Play Award etter å ha spilt hele sesongen uten et eneste gult eller rødt kort.

Klubben var en av åtte som grunnla FA Women's Super League i april 2011. Klubben vant denne ligaen i 2013 og 2014. I sesongen 2015 spilte norske Ingrid Ryland og Line Smørsgård for klubben. De ble nummer 7 av 8 denne sesongen og rykket dermed ikke ned. De kom på 12.-plass av 12 lag i FA Women's Super League i sesongen 2019/20, det høyeste nivået for kvinnefotball i England, og spiller dermed i FA Women's Championship i sesongen 2020/21. De klarte ikke å rykke tilbake til Super League sesongen etter.

I juli 2018 skiftet klubben navn til **Liverpool Football Club Women**.

## Spillerstall
Oppdatert 2. juli 2024.

 

 

### Utlånte spillere

## Referanser


## Eksterne lenker
*
Slaget ved Punta Gruesa

**Slaget ved Punta Gruesa** fant sted den 21. mai 1879 under salpeterkrigen mellom Chile og Peru. Slaget mellom de to krigsskipene skjedde samme dag som slaget ved Iquique.

## Kommandanter

Fil:Carlos Condell-J.F.González.JPG| Carlos Condell var kommandant på det chilenske skipet.
Fil:JGMore.jpg| Juan More var kommandant på det peruanske skipet.


## Referanser
Vitenskapsåret 1813

**Vitenskapsåret 1813** er en oversikt over hendelser, prisvinnere, fødte og avdøde personer med tilknytning til vitenskap i 1813.
__NOTOC__
## Hendelser
### [[Biologi]]
* April - William Charles Wells leser opp en avhandling til Royal Society i London som er den første klare uttalelsen om naturlig seleksjon.
* Charles Waterton begynner omvandlingen av landeiendomen sin Walton Hall, West Yorkshire, England til verdens første naturreservat.

### [[Kjemi]]
* Mathieu Orfila publiserer den sin banebrytende  *[[Traité des poisons]]* og formaliserer toksikologien.
* Louis Jacques Thénard begynner utgivelsen av tekstboken sin *Traité de chimie élémentaire, théorique et pratique* i Paris.
* Edward Howard finner opp  en lukket vakuumgryte for raffinering av sukker.

### [[Sosiologi]]
* Henri de Saint-Simon utgir *Physiologie sociale*.

### Teknologi
* 29. april – Gummi ble patentert.
* *sannsynlig årstall* - George E. Clymer finner opp Columbian press (trykkerimetode).

## Institusjoner
* Det Kongelige Frederiks Universitet åpner i Christiania.

## Prisvinnere
* Copleymedaljen: William Thomas Brande, britisk kjemiker.

## Fødsler

|-
|Januar || 19. || Henry Bessemer || britisk || oppfinner av Bessemerprosessen ||align=center|85 ||align=center|1898 || 

|Februar ||18. || Carl Weltzien || tysk || uorganisk kjemiker ||align=center| ||align=center|1870 ||
|-
|Mars || 19. || David Livingstone || skotsk || misjonær og oppdagelsesreisende ||align=center| ||align=center|1873 ||

|Juli || 12. || Claude Bernard || fransk || fysiolog ||align=center| ||align=center|1878 ||
|-
|August || 5. || Ivar Aasen || norsk || språkmann og dikter ||align=center| ||align=center|1896 ||

|September || 19. || Christian Heinrich Friedrich Peters || tysk || astronom ||align=center| ||align=center|1890 ||
|-
|September || 19. || Thomas Andrews || irsk || kjemiker ||align=center| ||align=center|1885 ||
|}

## Dødsfall

|-
|rowspan=3|April || 10. || Joseph Louis Lagrange || italienskfransk || matematiker og astronom ||align=center|77 ||align=center|1736 || 
|-
|19. || Benjamin Rush || amerikansk || Founding Father of the United States,kjemiker og lege  ||align=center| ||align=center|1746 ||
|-
|27. || Zebulon Pike || amerikansk || general og oppdagelsesreisende  ||align=center| ||align=center|1779 ||

|Mai || 10. || Johann Karl Wilhelm Illiger || tysk || zoolog ||align=center| ||align=center|1775 ||
|-
|Juli || 22. || George Shaw || engelsk || naturforsker ||align=center| ||align=center|1751 ||

|August || 23. || Alexander Wilson || skotskamerikansk || poet, ornitolog og illustratør  ||align=center| ||align=center|1766 ||
|-
| || ||Gustav von Engeström || svensk || kjemiker og mineralog ||align=center| ||align=center|1738 ||
|}


Лагранж.jpg|Joseph Louis Lagrange(1736–1813)
Henry_Bessemer_1890s2.jpg|Henry Bessemer(1813–1898)


## Referanser
Myscelus

***Myscelus*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn 40-50 millimeter), brunlige smygere. Vingenes overside er brungul til svart med noen lyse, delvis gjennomsiktige flekker på forvingen, undersiden gjerne litt lysere. Bakvingen har mer eller mindre tydelige, mørke tverrbånd og en nokså ujevn ytterkant.
Både de rødlige larvene og puppene er sterkt hårete.

## Levevis
Artene lever i regnskog og tåkeskog, larvene lever på planteslektene *[[Guarea]]* og *[[Trichilia]]* i mahognifamilien. De voksne sommerfuglene besøker gjerne blomster og drikker også mineralholdig vann fra bakken.

## Utbredelse
Artene er utbredt i Mellom- og Sør-Amerika, fra Mexico til det nordlige Argentina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Myscelus* Hübner, 1819 
***************** *[[Myscelus amystis]]* (Hewitson, 1867)
***************** *[[Myscelus assaricus]]* (Cramer, 1779)
***************** *[[Myscelus belti]]* Godman & Salvin, 1879
***************** *[[Myscelus draudti]]* Riley, 1926
***************** *[[Myscelus epimachia]]* Herrich-Schäffer, 1869
***************** *[[Myscelus nobilis]]* (Cramer, 1777)
***************** *[[Myscelus pardalina]]* (C. & R. Felder, 1867)
***************** *[[Myscelus pegasus]]* Mabille, 1903
***************** *[[Myscelus perissodora]]* Dyar, 1914
***************** *[[Myscelus phoronis]]* (Hewitson, 1867)
***************** *[[Myscelus santhilarius]]* (Latreille, 1824)

## Kilder
* Brower, A.V.Z. og Warren, A. (2007) *Myscelus* på *Tree of life* http://tolweb.org/Myscelus/
* Markku Savela's Lepidoptera and some other life forms: Sjekkliste over artene. Hentet 3.6. 2012.
* Butterflies of the Andes - *Myscelus draudti* http://www.learnaboutbutterflies.com/Andes%20-%20Myscelus%20draudti.htm
* Butterflies of the Andes - *Myscelus phoronis* http://www.learnaboutbutterflies.com/Andes%20-%20Myscelus%20phoronis.htm

## Eksterne lenker
* 
* Butterflies of America - *Myscelus* spp. http://www.butterfliesofamerica.com/t/Myscelus_a.htm
Jeong-anguk

**Jeong-anguk** eller **Kongedømmet Jeong-an** var en stat grunnlagt på ruinene av et annet koreansk kongedømme, Balhae. Jeong-an ble grunnlagt av general Yeol Manhwa. Den kinesiske *History of Song* sier at kongedømmet Jeong-an etterfulgte det koreanske kongedømmet Mahan. 

## Historie
Etter at militære styrker fra det khitanske Liao-dynastiet erobret Balhae i 926 etablerte en del embedsmenndet nye kongedømmet Senere Balhae. I 935 tok general Yeol Manhwa kontrollen over det nye kongedømmet, etter at Dae-familiens overhode, og konge døde. Yeol Manhwa endret navnet til Jeong-an. Kongedømmet skal ha gjort et forsøk på å alliere seg med nabostammer for å kaste khitanerne, men lyktes ikke. Yeol-klanen ble erstattet av Oh-klanen i 976 og styrt av Oh Hyeon-myeong til også dette kongedømmet ble erobret av khitanerne i 986.

## Monarker
#Yeol Manhwa (열만화, 烈萬華, 938? - 976?)
#Oh Hyeon-myeong (오현명, 烏玄明, 976? - 986?)

## Æranavn
*Wonheung: 976 - 985
Dongdan

**Kongedømmet Dongdan** var en khitansk marionettkongedømme som ble opprettet for å kontrollere restene av det koreanske kongedømmet Balhae som ble erobret i 926.

Etter at khitanerne hadde erobret **Dan Gur** (balhae på Khitansk) i 926 besteg den khitanske kronprinsen Yelü Bei trona på Holhanfestningen, som var Balhaes hovedstad (dagens Mudanjiang i Heilongjiang. Kongedømmet brukte Dongdan som sitt kinesiske navn, som betyr øst for Dan Gur, i motsetning til vest Liao-dynastiet.

Politiske spenninger utviklet seg raskt mellom Yelü Bei og hans yngere bror Yelü Deguang som overtok khitantrona etter sin far, Yelü Abaoji som døde på vei hjem etter et vellykket felttog mot det yngre Tang-dynastiet. Den nye keiseren beordret sin endre bror å flytte sin hovedstad fra Huhan i østre Mandsjuria til Liaoyang i venstre Mandsjuria.

Bei ignorerte keiserens ordre, og flyktet til nord-kina for å unngå et mulig attentat i 930. Beis sønn ble utpekt som ny monark av Dongdan, men kongedømmet ble annektert av Liao-dynastiet i 936.

For å forlenge Balhaes vennskapelige relasjoner med Japan sendte Dongdan diplomater over Japanhavet i 929. Det japanske hoffet i Kyoto avviste de besøkende diplomatene fra Dongdan.

## Referanser
Barne- og ungdomsarbeider

**Barne- og ungdomsarbeider** er en person som arbeider med ulike pedagogiske tilbud for barn og ungdom, med det formål å styrke barn og unges selvfølelse og identitet.

## Utdanning
Utdanning som barne- og ungdomsarbeider er en fireårig videregående opplæring, hvorav to år består av opplæring i bedrift.

*Videregående trinn 1( Vg1): helse- og oppvekstfag eller design og håndverk
*Videregående trinn 2( Vg2): barne- og ungdomsarbeiderfag
*To år med opplæring i bedrift: barne- og ungdomsarbeiderfaget

Fullført og bestått opplæring fører fram til fagbrev.

## Yrkesutøvelse

Barne- og ungdomsarbeideren jobber på mange arenaer, blant annet i barnehager, barneparker, skoler, skolefritidsordninger, fritidsklubber, andre forbyggende tiltak, samt i kommunale etater.

For å arbeide med barn og unge under 18 år kreves politiattest som viser at man ikke er siktet, tiltalt eller dømt for overgrep mot barn.

## Eksterne lenker

* http://utdanning.no/yrker/beskrivelse/barne_og_ungdomsarbeider
Hammonds Saltaire Band

**Hammonds Saltaire Band** (tidl. **Yorkshire Building Society Band** og **Hammonds Sauce Works Band**) er et brassband med base i Huddersfield, England.

Brassbandet fra Kirklees-distriktet i West Yorkshire ble stiftet i 1855. Korpset står bak en rekke bestillingsverk fra komponister som Derek Bourgeois (*Apocalypse*), Philip Sparke (*Music of the Spheres*) og Peter Graham (*Cry of the Celts*, *Windows of the World*, *Hymn of the Highlands* og *Celtic Fusion*), og har vunnet flere prestisjetunge brassbandkonkurranser; deriblant det åpne britiske mesterskapet og europamesterskapet for brassband. Særlig var samarbeidet med den australske dirigenten David King suksessfulle i konkurransesammenheng (perioden 1994–2006), med blant annet 8 EM-titler; hvorav 6 på rad (1999–2004).

## Referanser


## Eksterne lenker
* 
*
Nordlandsslekt

**Nordlandsslekt** er et begrep som viser til eldre slekter av borger- eller prestestand i Nordlandene, det vil si dagens Nordland og Troms, samt Finnmark. Disse slektene hørte til de ledende samfunnslag i landsdelen.

## Forklaring av begrepet
Det finnes ingen fastsatt måte å avgrense hvilke slekter som får kalles nordlandsslekt. Noen kjennetegn er at de kjennes fra århundrene før 1800-tallet, at de bodde på landet og hadde borgerlig levemåte og yrke, at de inngikk ekteskap med hverandre, at de bar faste slektsnavn, noe som de færreste nordlendinger hadde, og at de veldig ofte hadde røtter i utlandet, særlig i Danmark og Hertugdømmene.

Flere nordlandsslekter er til dels inngående skildret i nedtegnelser fra blant annet 1700- og 1800-tallet. Blant disse er reisebeskrivelser forfattet av Gustav Peter Blom, svenskene Johan Erik Forsström, Sven Nilsson og J.W. Zetterstedt, tyskeren Leopold von Buch og engelskmennene baronett Arthur de Capell Brooke og Frederick Metcalfe. Disse slektenes kultur, blant annet væremåte, selskapsliv og dans, skilte seg fra almuens.

Det heter seg at alle nordlandsslekter lar seg føre tilbake til adelsslekten Benkestok. Ikke alle, men likevel en lang rekke nordlandsslekter nedstammer kognatisk fra denne slekten. Blant de velkjente er slekten Ellingsen, hvis stamfar Elling Christophersen (1676&ndash;1730) var oldebarn av Margrethe Benkestok.

Til nordlandsslekter hører flere landskjente menn, blant andre handelsmann Erasmus B.K. Zahl, statsråd Sofus A.B. Arctander og statsråd Jakob M. Schøning.

## Begrepets alder
Begrepet er av eldre dager. Det ble ofte benyttet i historisk og genealogisk litteratur på 1900-tallet. I sin bok *Slægten Benkestok* fra 1904 benyttet Wilhelmine Brandt ordet «Nordlands-Familjer». Noen år etter utgivelsen av *Slægten Benkestok* omtalte S.H. Finne-Grønn denne boken som et «genealogisk magasin for nordlandsslekter». Begrepet forekommer ellers blant annet i Jakob Schønings *Nordlands-slegten Schøning i 360 aar* (1928), Johan Hvedings *Nordlandsslekten Hveding* (1944), Nils Parelius' *Nordlandsslekten Mentzonis opprinnelse* (1956) og Gerd Fjellstads *Fra adel til bumenn : Nordlandsslekter* (1996).

## Referanser
Hyeokgeose av Silla

**Kong Hyeokgeose av Silla** (koreansk hanja: 赫居世居西干; hangeul: 혁거세 거서간; revidert romanisering: *Hyeokgeose Geoseogan*; *Geoseogan* betyr "konge" på Jinhan-konføderasjonens språk; 69 f.Kr.-4 AD) eller **Bak Hyeokgeose** (朴赫居世; 박혁거세) var grunnleggeren av riket Silla, som regnes som et av Koreas tre kongedømmer, som han hersket over fra 57. f.Kr. til sin død i 4 AD. Han regnes som stamfaren til alle *[[Park (familienavn)|Bak]]*-familiene i Korea.
Hubalhae

**Hubalhae** eller **Senere Balhae** var et koreansk kongedømme som ble etablert i 927 av kongefamilien Dae. Dette var første umiddelbare etterfølger av kongedømmet Balhae etter at dette falt for khitanske styrker i 926.

Senere Balhae kom til ved et forsøk fra Balhaes aristokrati på å få innsatt en ny konge og revitalisere staten. Flere i det erobrede Balhae gjorde opprør mot khitanerne og dette kom ut av kontroll for khitanernes marionettkongedømme Dongdan.

## Historie
I 927 begynte khitanerne å jage og henrette medlemmer av Balhaes kongefamilie for å fjerne alle mulige tronfølgere. Men flere medlemmer av kongefamilien overlevde, blant de kronprins Dae Gwang-hyeon. Dae sørget for at flyktninger fra kongedømmet, i hovedsak med avstamning fra Goguryeo, ble sendt sørover til kongedømmet Goryeo der de ble tatt godt imot av kong Taejo. Dae-klanen slo seg sammen med opprørere vest for Yaluelva og etablerte «Senere Balhae» i Holanfestningen i 927.

I 935 tok general Yeol Manhwa kontrollen over det nye kongedømmet i et kupp, etter at Dae-familiens overhode og konge døde, og etablerte kongedømmet Jeong-anguk.

## Kilder
*https://web.archive.org/web/20070930023847/http://mtcha.com.ne.kr/korea-term/goryo/term122-jungangug.htm
Gøsta Esping-Andersen

**Gøsta Esping-Andersen** (født 1947) er en dansk sosiolog som særlig har forsket på velferdsstatens utvikling. Esping-Andersen er professor ved Pompeu Fabra-universitetet i Barcelona og det samfunnsvitenskapelige instituttet IMDEA i Madrid. Han var professor II ved Sosiologisk institutt ved Universitetet i Bergen fra 1989.

Hans mest kjente forskningsbidrag var boka *The Three Worlds of Welfare Capitalism* fra 1990. Her laget han en idealtype over ulike typer velferdsstater basert på felles karakteristika og historisk utvikling. 

Esping-Andersen sorterte typer velferdsstater i følgende tre kategorier (senere la han til «Middelhavs»-kategorien): 
* Liberale velferdsstater: I disse gis sosiale ytelser bare til de aller fattigste, som regel etter streng behovsprøving. USA er landet som kommer nærmest denne modellen. 
* Konservative velferdsstater («Korporativ-statlig»). Sosiale ytelser er gjerne basert på en forsikringsmodell, slik at utbetalinger avhenger av hvor stor «premie» som er betalt inn. Tyskland inngår i denne kategorien. 
* Sosialdemokratisk velferdsmodell. Karakteriseres av styring av markedet og av universelle ytelser som omfatter hele befolkningen, uavhengig av tidligere opptjening, og med begrenset innslag av økonomisk behovsprøving. Sverige er nærmest denne kategorien. 

## Utmerkelser
Esping-Andersen ble utnevnt til æresdoktor ved Københavns Universitet i 2012.

## Referanser

## Eksterne lenker
* Esping-Andersens hjemmeside
James Craig Watson

**James Craig Watson** (født 28. januar 1838 i Fingal i Ontario i Canada, død 22. november 1880) var en kanadisk-amerikansk astronom født i landsbyen Fingal i Ontario. Familien hans flyttet til Ann Arbor i Michigan i 1850.

## Biografi
Da han var 15 år gammel ble han tatt opp ved Universitetet i Michigan, der han studerte klassiske språk. Seinere fikk han forelesninger i astronomi av professor Franz Brünnow.

Watson var den andre direktøren på Detroit-observatoriet (fra 1863 til 1879), og tok over etter Franz Brünnow. Han skrev tekstboken *Theoretical Astronomy* i 1868.

Han oppdaget 22 asteroider. Oppdagelsene hans startet med 79 Eurynome i 1863. En av hans asteroideoppdagelser, 139 Juewa, ble gjort fra Beijing der Watson var for å observere venuspassasjen i 1874. Navnet Juewa ble valgt av kinesiske embetsmenn Pīnyīn (瑞華, i moderne pīnyīn, ruìhuá).

Han var sterk i troen på at planeten Vulkan eksisterte, en hypotetisk planet med en bane nærmere Solen enn den til Merkur som en nå vet ikke eksisterer (det finnes likevel fremdeles en liten sjanse for at vulkanoide-asteroidende ekisterer). Han mente han hadde sett to slike planeter under en solformørkelse i juli 1878 fra Wyoming.

Han døde av bukhinnebetennelse 42 år gammel. Han hadde fått tak i en større pengesum gjennom ikke-astronomiske aktiviteter. Disse pengene gikk etter hans død til James Craig Watson-medaljen, en medalje som blir delt ut hvert tredje år av National Academy of Sciences for bidrag til astronomien.

Asteroiden 729 Watsonia ble gitt navn til minne om han.

## Referanser


## Eksterne lenker

* Ein kort biografi av ''Dictionary of Canadian Biography Online''.
* Richard Baum og William Sheehan (1997). «In Search of Planet Vulcan, The Ghost in Newton's Clockwork Machine» .
Jørgen Sonnes murfrise på Thorvaldsens Museum

**Jørgen Sonnes murfrise på Thorvaldsens Museum** er en monumental frise som smykker ut utsiden av Thorvaldsens Museum i København. Den er utført av Jørgen Valentin Sonne i årene  1846–50. På den ene siden av bygningen sees Bertel Thorvaldsens mottakelse på Københavns Red i 1838, da billedhuggeren vendte hjem etter 40 år i Roma. På den andre siden lossingen av alle hans verker og overføringen av disse til museet.
 
Murfrisen ble til etter en idé av museets arkitekt Gottlieb Bindesbøll.

## Referanser
Jemadia

***Jemadia*** er en slekt av sommerfugler som hører til familien smygere (Hesperiidae).

## Utseende
Ganske store (vingespenn 60-70 millimeter) og kraftige, kontrastrikt fargede smygere. Grunnfargen er svart, kroppen og vingenes indre del har blågrønne striper, ytre del av forvingene har lyse, halvt gjennomsiktige "vinduer".
De sterkt hårete larvene er svarte med gule tverrbånd.

## Levevis
Larvene lever på trær i slektene *Nectandra* og *[[Ocotea]]* (laurbærfamilien). De gnager først ut en rund plate av bladet og bretter denne over seg som et skjold, under der sitter larven forholdsvis trygt. Disse sommerfuglene lever i tropisk skog, der de helst finnes langs breddene av elver og bekker.

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Jemadia* Watson, 1893 
***************** *[[Jemadia brevipennis]]* Schaus, 1902
***************** *[[Jemadia fallax]]* (Mabille, 1878)
***************** *[[Jemadia gnetus]]* (Fabricius, 1781)
***************** *[[Jemadia hewitsonii]]* (Mabille, 1878)
***************** *[[Jemadia hospita]]* (Butler, 1877)
***************** *[[Jemadia menechmus]]* (Mabille, 1878)
***************** *[[Jemadia pater]]* Evans, 1951
***************** *[[Jemadia pseudognetus]]* (Mabille, 1878)
***************** *[[Jemadia scomber]]* Druce, 1908
***************** *[[Jemadia sosia]]* (Mabille, 1878)
***************** *Jemadia* sp. - ubeskrevet art

## Kilder
* Brower, A.V.Z. og Warren, A. (2007) *Jemadia* på *Tree of life* http://tolweb.org/Jemadia/
* Markku Savela's Lepidoptera and some other life forms: Sjekkliste over artene. Hentet 3.6. 2012.
* Butterflies of Amazonia - *Jemadia fallax* http://www.learnaboutbutterflies.com/Amazon%20-%20Jemadia%20fallax.htm

## Eksterne lenker
* 
* Butterflies of America - *Jemadia* spp. http://www.butterfliesofamerica.com/t/Jemadia_a.htm
Koreana

**Koreana** (hangul: ) var en sørkoreansk musikkgruppe som eksisterte mellom 1962 og 2003. Musikkgruppa framførte sanger på koreansk og engelsk. Blant gruppas best kjente bidrag til musikkverdenen er «Hand in Hand», låta som ble skrevet og framført i forbindelse med åpningsseremonien til Sommer-OL 1988, som ble avholdt i Seoul. Albumet «Hand in Hand» ble solgt i over 12 millioner eksemplarer over hele verden.

Marie Hong har lansert et soloalbum *Mom & Son* i 2004.

## Medlemmer
* Hong Hwa Ja (홍화자, Marie Hong，洪花子)-1943
* Lee Ae Sook (이애숙, Cathy Lee，李愛淑)-1959
* Lee Seung Kyu (이승규, Tom Lee，李勝奎)-1951
* Lee Yong Kyu (이용규, Jerry Lee，李永奎)-1954

## Diskografi
# *Dis corea*, 1979
# *Buring fantasy*, 1980
# *high light, Hey mister, Too much love*
# *Maxi single: Hey Day dreamer Mid night lover Don't Make Me*, 1986 
# *Hand in Hand*, 1988
# *Living for love, one in a million*, 1989
# *Sail Into The Sunset*, 1992
# *우리는 EXPO 주제가 `그날은´*, 1993
# *We Are One*, 1996
# *Hand In Hand - Golden Hits*, 2006

## Eksterne lenker
* 
*  Koreana in empas people
Auspisier

**Auspisier** (*[[latin]]: auspicium, fra auspex; ~ bokstavelig: «En som ser på fugler»*) var i antikkens Roma en som tolket varsler. I dag kan det oversettes som «ledetegn». Auspice var en måte å spå ved å tolke fuglenes flukt. De religiøse personene som hadde spesielle kunnskaper om dette anliggendet ble kalt augurer.

## Referanser


## Eksterne lenker
* Sheridan, Paul (2015): «The Sacred Chickens of Rome», *Anecdotes from Antiquity*
Keri Russell

**Keri Lynn Russell** (født 1976) er en amerikansk skuespillerinne.

Russell har spilt i en rekke filmer, som *[[We Were Soldiers]]* (2002), **' (2006), ''[[Waitress]]'' (2007) og ''[[Bedtime Stories]]'' (2008). I tillegg medvirket hun i dramaserien ''[[Felicity]]'', hvor hun spilte tittelrollen. TV-serien varte i fire sesonger, fra 1998 til 2002. Russell mottok i 1999 en [[Golden Globe]] for sin rolle i serien.

== Utvalgt filmografi ==
=== Filmer ===
* [[Filmåret 2010|2010]] – ''[[Extraordinary Measures]]'' – Aileen Crowley
* [[Filmåret 2009|2009]] – ''[[Leaves of Grass]]'' – Janet
* [[Filmåret 2009|2009]] – ''[[Wonder Woman]]'' – Wonder Woman (stemme)
* [[Filmåret 2008|2008]] – ''[[Bedtime Stories]]'' – Jill Hastings
* [[Filmåret 2007|2007]] – ''[[August Rush]]'' – Lyla Novacek
* [[Filmåret 2007|2007]] – ''[[Waitress]]'' – Jenna Hunterson
* [[Filmåret 2006|2006]] – **' – Lindsey Farris
* 2005 – *[[The Upside of Anger]]* – Emily Wolfmeyer
* 2002 – *[[We Were Soldiers]]* – Barbara Geoghegan
* 2005 – *[[The Upside of Anger]]* – Emily Wolfmeyer

### Fjernsyn
* 2013–2018 – *[[The Americans]]* – Elizabeth Jennings (65 episoder)
* 2010–2011 – *[[Running Wilde]]* – Emmy Kadubic (13 episoder)
* 2007 – *[[Scrubs]]* – Melody O'Harra (2 episoder)
* 1998–2002 – *[[Felicity]]* – Felicity Porter (84 episoder)
* 2001 – *[[Den syvende himmel]]* – Camille (1 episode)
* 1996 – *[[Malibu Shores]]* – Chloe Walker (10 episoder)

## Referanser


## Eksterne lenker
* 
*